Erol Aydemîr seba wedaritişê tecrîdkerdişê Rayberê Şarê Kurdî Abdullah Ocalanî 60 rojî yo paytextê Îtalya Roma de grevê vêşanîye de yo.
Serdayîşê seba Aydemîrî dewam kenê.
Sekreterê Pêroyî yê Sendîkaya Karkeran a Îtalya CGIL’î, ke Îtalya de sendîkaya tewr gird a, Roberto Gîordano şi serdana Erol Aydemîrî.
Aydemîrî derheqê xoverdayîşê grevê vêşanîye û rojeyê mergî de dosyayêk pêşkêşê Gîordonayî kerde.
Gîordonayî zî ard ziwan, ê paştdayîş danê grevê vêşanîye û leyê Têkoşînê Azadîye yê Kurdan de yê.
Da zanayene ke ê do xoverdayîşê grevê vêşanîye mîyanê sendîkaya xo de munaqeşe bikerê û berê rojdemê meclîsê Îtalya.
